**Ploaie**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am auzit-o, parcă, de mult…

O ascult.

Nădușala nopții curge pe geamuri.

Plouă-n golurile din ramuri.

Aș voi să găsesc o asemănare

Și caut în zgomote și murmure,

În viori, în naiuri și ghitare

Ecoul nedeslușit și turbure.

Noaptea s-a-ntunecat cu alte nopți în fund,

Și din noapte-n noapte, nopțile urzite

Cern ploaia cu nisipul mărunt

Ca niște site.

Gândul, ajuns în flacăra lui de ploaie târzie,

Se face palid și descrește ca o făclie.

Fereastra e cernită de un fag

De care-atârnă noaptea neagră, toată, ca un steag.

Nu-i șuierul săbiilor ce se ascut

Și-al spadei ciocnite de scut.

Nu e bătaia inimii.

Nu-i Turnul și ornicul lui în care timpul colinse.

E parcă sufletul tuturor oștilor învinse.